|  |  |
| --- | --- |
| Logo ΕΠΕΕΔΒΜ-2012-BORDERhttp://www.ypan.gr/images/ethnosimo.gifΕΛΛΗΝΙΚΗΔΗΜΟΚΡΑΤΙΑ**ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ,** **ΠΟΛΙΤΙΣΜΟΥ & ΑΘΛΗΤΙΣΜΟΥ****2ο ΠΕΚ ΘΕΣΣΑΛΟΝΙΚΗΣ**Δ/ΝΣΗ: ΛΕΩΦ. ΣΤΡΑΤΟΥ 129, Τ.Κ. 56429 ΠΛΗΡΟΦΟΡΙΕΣ:Δάφνη ΤσούτσιαΤΗΛ:2310207635 FAX:2310207654 Email : pek2the@otenet.gr |  |
| **ieplogonew_top** |

 Θεσσαλονίκη 29-5-2013

 Αρ. πρωτ.: 764

**Προς :**

1. Τους Σχολικούς Συμβούλους Π/θμιας & Δ/θμιας

 Εκπ/σης των περιοχών ευθύνης του 2ου ΠΕΚ

 Θεσ/νίκης.

1. Τους Εκπαιδευτικούς Π/θμιας & Δ/θμιας Εκπ/σης

 Δυτ. Θεσσαλονίκης, Σερρών, Κιλκίς & Χαλκιδικής.

 **Κοινοποίηση:**

1. Περιφερειακή Δ/νση Π/θμιας & Δ/θμιας Εκπ/σης Κεντρικής Μακεδονίας.
2. Ινστιτούτο Εκπαιδευτικής Πολιτικής
3. Διεύθυνση Ετέρων Κλάδων ΥΠΑΙΘΠΑ

**Θέμα: «Πρόσκληση εκδήλωσης ενδιαφέροντος για διδασκαλία στη Γ΄ Φάση Εισαγωγικής Επιμόρφωσης Νεοδιόριστων Εκπαιδευτικών σχολικού έτους 2012-2013».**

Στα πλαίσια της διοργάνωσης της Γ΄ Φάσης της Εισαγωγικής Επιμόρφωσης των Νεοδιόριστων Εκπαιδευτικών Α΄θμιας και Β΄θμιας Εκπαίδευσης σχολικού έτους 2012-2013, σύμφωνα με την υπ’ αριθμ. 81870/Δ3/17-7-2012 απόφαση της Διεύθυνσης Προσωπικού Ετέρων Κλάδων του ΥΠΑΙΘΠΑ, καλούνται όσοι ενδιαφέρονται να διδάξουν στο 2ο ΠΕΚ Θεσσαλονίκης, να υποβάλλουν σχετική αίτηση, **από 31-5-2013 μέχρι 7-6-2013**, ηλεκτρονικά στη διεύθυνση pek2the@otenet.gr ή με φαξ στο 2310-207654.

Οι υποψήφιοι επιμορφωτές οφείλουν να καταθέσουν με την αίτησή τους στο 2ο ΠΕΚ Θεσσαλονίκης, σύντομο βιογραφικό, περίληψη σχεδίου διδασκαλίας τους και εφόσον επιλεγούν, επιμορφωτικό υλικό σε ψηφιακή ή έντυπη μορφή, το οποίο θα διανεμηθεί στους επιμορφούμενους.

Το οργανωτικό πλαίσιο της Γ΄ Φάσης σύμφωνα με την παραπάνω υπουργική απόφαση έχει ως εξής:

 **Γ΄ ΦΑΣΗ**

**1. Χρόνος και τόπος υλοποίησης της Γ΄ Φάσης**

Η Γ΄ Φάση διαρκεί 20 διδακτικές ώρες και θα πραγματοποιηθεί στην έδρα του 2ου ΠΕΚ Θεσσαλονίκης (Λεωφόρος Στρατού 129, Πολίχνη), στις **18**, **19**, και **20** **Ιουνίου 2013**, από 8:30π.μ έως 14:15μ.μ τις δύο πρώτες ημέρες και από 8:30π.μ έως 13:30μ.μ την τελευταία ημέρα.

Οι επιμορφούμενοι θα ενταχθούν σε ένα τμήμα.

**2 . Πλαίσιο Αναλυτικού Προγράμματος της Γ΄ Φάσης**

Στη Γ΄ Φάση οι επιμορφούμενοι παρουσιάζουν εμπειρίες, προβλήματα και καλές πρακτικές που προέκυψαν κατά την άσκηση του διδακτικού τους έργου στη διάρκεια της σχολικής χρονιάς και αξιολογούν το Πρόγραμμα.

Προτείνεται η εξής ομαδοποίηση:

* Ζητήματα παιδαγωγικού χαρακτήρα. (5 ώρες)
* Ζητήματα εφαρμογής διδακτικών μεθόδων. (5 ώρες)
* Ζητήματα συνεργασίας των εκπαιδευτικών μεταξύ τους, με τους γονείς και την ευρύτερη κοινότητα. ( 4 ώρες)
* Ζητήματα αξιολόγησης μαθητών και διδακτικού έργου. (4 ώρες)
* Ζητήματα αξιολόγησης του Προγράμματος της Εισαγωγικής Επιμόρφωσης (2 ώρες, οι οποίες ανατίθενται κατά προτεραιότητα στα μέλη του Συντονιστικού Συμβουλίου ή στους Συντονιστές)

Στη συνέχεια, για καθέναν από αυτούς τους άξονες επιλέγονται από αυτά που προτάθηκαν αντιπροσωπευτικά θέματα και συζητούνται ως **μελέτες περίπτωσης**, οι οποίες προσεγγίζονται κατά το δυνατόν μέσω ενεργητικών και βιωματικών μεθόδων.

 **3. Επιμορφωτές της Γ΄ Φάσης**

Επιμορφωτές μπορούν να είναι:

α) Εν ενεργεία Σχολικοί Σύμβουλοι, αντίστοιχης ή συγγενούς ειδικότητας μ’ αυτήν των επιμορφωτικών τμημάτων, οι οποίοι έχουν αρμοδιότητα στην περιοχή ευθύνης του 2ου Π.Ε.Κ. Θεσσαλονίκης.

β) Εκπαιδευτικοί, αντίστοιχης ή συγγενούς ειδικότητας μ’ αυτήν των επιμορφωτικών τμημάτων, οι οποίοι διδάσκουν σε δημόσια σχολεία της περιοχής ευθύνης του 2ου Π.Ε.Κ. Θεσσαλονίκης και έχουν αυξημένα προσόντα, γνώση και εμπειρία στις διαδικασίες σχεδιασμού και υλοποίησης του διδακτικού έργου.

γ) Τα μέλη της Διοίκησης του 2ου Π.E.K. Θεσσαλονίκης που είναι Σχολικοί Σύμβουλοι, μπορεί να συμμετέχουν ως επιμορφωτές στην περιοχή ευθύνης του 2ου Π.E.K. Θεσσαλονίκης, σε τμήματα αντίστοιχης ή συγγενούς με τη δική τους ειδικότητα.

Επισημαίνεται ότι οι εκπαιδευτικοί με αυξημένα προσόντα, οι οποίοι θα επιλεγούν για πρώτη φορά στο 2ο Π.Ε.Κ. Θεσσαλονίκης ως επιμορφωτές, υποχρεούνται να προσκομίσουν σε αυτό επικυρωμένα αντίγραφα τίτλων που πιστοποιούν τα αυξημένα προσόντα τους.

 **4. Ειδικότητες επιμορφούμενων στο 2ο ΠΕΚ Θεσσαλονίκης**

Οι ειδικότητες των επιμορφούμενων οι οποίοι θα παρακολουθήσουν τη Γ΄ Φάση της Εισαγωγικής Επιμόρφωσης Νεοδιόριστων Εκπαιδευτικών σχολικού έτους 2012-2013, είναι οι εξής:

ΠΕ60 ένας (01) επιμορφούμενος

ΠΕ06 ένας (01) επιμορφούμενος

ΠΕ03 τέσσερις (04) επιμορφούμενοι

ΠΕ13 ένας (01) επιμορφούμενος

ΠΕ02 πέντε (05) επιμορφούμενοι

ΠΕ04.01 ένας (01) επιμορφούμενος

ΠΕ07 ένας (01) επιμορφούμενος

Ο Διευθυντής

Κωνσταντίνος Μπίκος

Καθηγητής Α.Π.Θ.